Michael Pogodin
Michael Petri filius Pogodin (Russice Михаил Петрович Погодин, tr. Michail Petrovič Pogodin; 23 Novembris 1800 – 20 Decembris 1875) fuit historicus, scriptor et diurnarius Russicus.

Michael Pogodin, filius servi (anno 1806 liberati), educatus est in Universitate Moscuensi, ubi anno 1821 studium complevit, et anno 1825 dissertationem De origine Rutheniae (Russice «О происхождении Руси») pro gradu magistri historiae defendit. Annis 1826–1844 erat professor historiae Universitatis Moscuensis. Anno 1841 factus est socius Academiae Scientiarum Petropolitanae. 

De historia Slavica, ut plurimum Ruthenica antiqua, scripsit. Etiam est auctor nonnullarum narrationum de vita populi. Praeterea, quasdam ephemerides in lucem edidit.  Societatis amoris sapientiae, a Demetrio Venevitinov et Vladimiro Odoevskij fundatae, particeps fuit. Postea rerum Slavicarum amicis propinquus erat.

Fons 
 Pagina de Michaele Pogodin ex Encyclopaedia Magna Sovietica

Notae

Nexus externi 

Alumni Universitatis Moscuensis
Auctores Russici
Diurnarii Russiae
Historici Russiae
Incolae Imperii Russici
Professores Universitatis Moscuensis
Socii Academiae Scientiarum Russicae
Societas amoris sapientiae
Rerum Slavicarum amici